Komission asetus (EY) N:o 1865/2001, annettu 21 päivänä syyskuuta 2001, tuonti- ja alkuperätodistusmenettelyn perustamisesta ja kolmansista maista tuotavan valkosipulin tariffikiintiöiden hallinnointitavan vahvistamisesta annetun asetuksen (EY) N:o 1047/2001 muuttamisesta



Virallinen lehti nro L 254 , 22/09/2001 s. 0003 - 0004



Komission asetus (EY) N:o 1865/2001, annettu 21 päivänä syyskuuta 2001, tuonti- ja alkuperätodistusmenettelyn perustamisesta ja kolmansista maista tuotavan valkosipulin tariffikiintiöiden hallinnointitavan vahvistamisesta annetun asetuksen (EY) N:o 1047/2001 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon hedelmä- ja vihannesalan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2200/96(1), sellaisena kuin se on viimeksi muutettuna komission asetuksella (EY) N:o 911/2001(2), ja erityisesti sen 31 artiklan 2 kohdan, sekä katsoo seuraavaa: (1) Komission asetuksen (EY) N:o 1047/2001(3), sellaisena kuin se on muutettuna asetuksella (EY) N:o 1510/2001(4), 4 artiklan 1 kohdassa säädetään, että valkosipulin tuontitodistushakemuksia voidaan jättää ainoastaan kyseessä olevan vuosineljänneksen ensimmäisen maanantain ja viimeisen perjantain välisenä aikana. (2) Eräistä alkuperämaista tulevien tuotteiden kuljetusajan vuoksi olisi valkosipulin tuontitodistushakemusten jättämisen määräaikaa pidennettävä. (3) Lisäksi olisi mukautettava eräitä asetuksen säännöksiä tuontitodistushakemusten jättämisen määräajan ja todistusten voimassaoloajan muutosten huomioonottamiseksi. (4) Tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 1047/2001 seuraavasti: 1) Korvataan 2 artiklan 4 kohta seuraavasti: "4. Todistukset B ovat voimassa kolme kuukautta niiden tosiasiallisen myöntämispäivän jälkeen, mutta eivät kuitenkaan seuraavan 31 päivän toukokuuta jälkeen. Todistukset A ovat voimassa sen vuosineljänneksen loppuun asti, jolle ne on myönnetty." 2) Korvataan 4 artiklan 1 kohta seuraavasti: "1. Kaikkien liitteessä I mainittujen vuosineljännesten osalta A-todistushakemuksia voidaan jättää ainoastaan kyseessä olevaa vuosineljännestä edeltävän toiseksi viimeisen kuukauden toisen maanantain ja kyseessä olevan vuosineljänneksen viimeisen perjantain välisenä aikana. Näiden hakemusten 20 kohdassa on oltava jokin seuraavista maininnoista: >PIC FILE= "L_2001254FI.000401.TIF"> A-todistusten 20 kohdassa on oltava jokin seuraavista maininnoista: >PIC FILE= "L_2001254FI.000402.TIF">" 3) Korvataan 6 artiklan 2 kohdan toinen alakohta seuraavasti: "Käytettävissä olevat määrät jaetaan kuitenkin syrjimättä kahden tuottajaluokan kesken kunkin vuosineljänneksen toisen kuukauden ensimmäisestä maanantaista alkaen." 2 artikla Tämä asetus tulee voimaan 1 päivänä lokakuuta 2001. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 21 päivänä syyskuuta 2001. Komission puolesta Franz Fischler Komission jäsen (1) EYVL L 297, 21.11.1996, s. 1. (2) EYVL L 129, 11.5.2001, s. 3. (3) EYVL L 145, 31.5.2001, s. 35. (4) EYVL L 200, 25.7.2001, s. 21.